‘ช้อปฟิน ของเด่นพื้นที่ ของดีพื้นถิ่น’ ขยายตลาดสู่ช่องทางออนไลน์ มอบโค้ดส่วนลดพิเศษ 15% ถึงวันที่ 10 มีนาคมนี้
นายทศพล ทังสุบุตร อธิบดีกรมพัฒนาธุรกิจการค้า เปิดเผยว่า จัดกิจกรรม SMART LOCAL SHOP by DBD จำหน่ายสินค้าชุมชน ณ ห้างโลตัส 15 สาขา ครอบคลุมพื้นที่กรุงเทพฯและปริมณฑล ตั้งแต่วันที่ 4 มีนาคม - 1 พฤษภาคมนี้ และเพื่อให้สอดคล้องกับพฤติกรรมผู้บริโภคตามการดำเนินชีวิตวิถีใหม่ ยังได้จัดกิจกรรมส่งเสริมการขายผ่านช่องทางออนไลน์ โดยประสานความร่วมมือกับแพลตฟอร์มออนไลน์ Shopee จัดแคมเปญ ‘ช้อปฟิน ของเด่นพื้นที่ ของดีพื้นถิ่น’ คัดสรรร้านค้าชุมชนกว่า 100 ร้านค้า สินค้ารวมกว่า 3,000 รายการ อาทิ อาหารและเครื่องดื่ม ของใช้ ของตกแต่ง เครื่องแต่งกาย และสมุนไพรที่ไม่ใช่อาหาร พร้อมรับส่วนลดพิเศษ 15% เพียงกรอก Code “LOCAL15” ผ่านช่องทางแอปพลิเคชัน Shopee ประชาชนสามารถร่วมอุดหนุนสินค้าจากผู้ประกอบการของชุมชนไทย สินค้าคุณภาพดี ในราคาพิเศษ ผ่านแพลตฟอร์ม Shopee ได้ตั้งแต่บัดนี้จนถึงวันที่ 10 มีนาคม 2565